ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-2978/97 υποβολή: Konstantinos Hatzidakis (PPE) προς την Επιτροπή (15 Σεπτεμβρίου 1997)

Θέμα: Πορεία υλοποίησης του ΚΠΣ-Ελλάδας

Το ΚΠΣ-Ελλάδας έχει ξεπεράσει ήδη το ήμισυ του συνολικού χρόνου εφαρμογής του και βρίσκεται σε μία κρίσιμη φάση. Θα μπορούσε η Επιτροπή να με πληροφορήσει τι ποσά και τι ποσοστά από τα προβλεπόμενα στο ΚΠΣ-Ελλάδας κονδύλια έχουν εκταμιευθεί μέχρι σήμερα:

1. σε σχέση με τον προϋπολογισμό για το σύνολο της περιόδου λειτουργίας του (1994-1999),

2. σε σχέση με τον προϋπολογισμό για την περίοδο από την έναρξη εφαρμογής του μέχρι σήμερα (9/1997) και τέλος

3. σε σχέση με τον προϋπολογισμό μόνο για το 1997 (απορροφήσεις μέχρι και το δεύτερο τετράμηνο του 1997 σε σύγκριση με τα ποσά που προβλέπονται για όλο το έτος),

και μάλιστα τόσο συνολικά όσο και ειδικά για το εθνικό και το περιφερειακό σκέλος του ΚΠΣ καθώς και για το Ταμείο Συνοχής;

Απάντηση της κας Wulf-Mathies εξ ονόματος της Επιτροπής (16 Οκτωβρίου 1997)

Τα στοιχεία που αφορούν τις πληρωμές οι οποίες πραγματοποιήθηκαν από τα διαρθρωτικά ταμεία στο πλαίσιο του κοινοτικού πλαισίου στήριξης-Ελλάδα (1994-1997) έχουν ως εξής (σε εκατ. ECU μέχρι τα τέλη Αυγούστου 1997):

>TABLE>

Όσον αφορά το Ταμείο Συνοχής, είναι σκόπιμο να υπενθυμιστεί ότι οι πληρωμές πραγματοποιούνται σε συνάρτηση με τις αιτήσεις που υποβάλλονται από τις εθνικές αρχές και που αντικατοπτρίζουν την πρόοδο των χρηματοδοτούμενων έργων. Για το έτος 1997, στα μέσα Σεπτεμβρίου, η Επιτροπή πραγματοποίησε πληρωμές για την Ελλάδα ποσού της τάξης των 257 εκατ. ECU.
ΓΡΑΠΤΗ ΕΡΩΤΗΣΗ E-2847/97 υποβολή: Mark Watts (PSE) προς την Επιτροπή (11 Σεπτεμβρίου 1997)

Θέμα: Οικονομική ενίσχυση των αγροτών

Θα μπορούσε η Επιτροπή να μου εξηγήσει τι οικονομική ενίσχυση προβλέπεται για τους αγρότες που αντιμετωπίζουν οικονομικές δυσκολίες μετά την απώλεια του μεγαλύτερου μέρους της σοδιάς τους σε ευπαθή φρούτα λόγω απρόσμενων και ασυνήθων για την εποχή παγετών;

Απάντηση του κ. Fischler εξ ονόματος της Επιτροπής (29 Σεπτεμβρίου 1997)

Σύμφωνα με το άρθρο 5 υπό h, του κανονισμού (ΕΟΚ) αριθ. 4256/88 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) - τμήμα προσανατολισμού ((ΕΕ L 374 της 31.12.1988 )), οι κάτοχοι γεωργικών εκμεταλλεύσεων που είναι εγκατεστημένοι σε περιοχές που υπάγονται στους στόχους 1 και 5β των διαρθρωτικών ταμείων, οι οποίοι υπήρξαν θύματα φυσικών καταστροφών, μπορούν να λάβουν οικονομική ενίσχυση στο πλαίσιο των αντιστοίχων περιφερειακών λειτουργικών προγραμμάτων.

Η εν λόγω ενίσχυση μπορεί να χρησιμοποιηθεί μόνο για την ανασύσταση του παραγωγικού δυναμικού. Η ενδεχόμενη αποζημίωση για απώλεια εισοδήματος λόγω φυσικών καταστροφών εξαρτάται από την υπευθυνότητα των κρατών μελών.
ΓΡΑΠΤΗ ΕΡΩΤΗΣΗ E-2857/97 υποβολή: Michl Ebner (PPE) προς την Επιτροπή (11 Σεπτεμβρίου 1997)

Θέμα: Μείωση των εκπομπών οξειδίων αζώτου που προέρχονται από αεροπλάνα

Λαμβάνοντας υπόψη ότι υπάρχουν οι τεχνικές δυνατότητες για τη μείωση των εκπομπών οξειδίου αζώτου των αεροπλάνων έως 60%,

ότι δεν υπάρχει οδηγία που να διέπει τις οριακές τιμές καυσαερίων των αεροπλάνων,

και ότι το ζήτημα των εκπομπών οξειδίων αζώτου είναι ιδιαίτερα σημαντικό για την Ένωση όσον αφορά την προστασία του περιβάλλοντος και την ανταγωνιστικότητα της βιομηχανίας,

καθώς και ότι η Επιτροπή στην ανακοίνωσή της για το μέλλον της πολιτικής αεροπορίας στην Ευρώπη (COM(94)218/τελ.) ανακοινώνει την πρόθεσή της να λάβει μέτρα για την ενίσχυση του ρόλου της Ευρώπης στο ζήτημα των εκπομπών καυσαερίων και της ηχορύπανσης στο πλαίσιο του Διεθνούς Οργανισμού Πολιτικής Αεροπορίας (ICAO),

σκοπεύει η Επιτροπή να αναφέρει εάν πρόκειται να υποβάλει σύντομα πρόταση για τη μείωση των εκπομπών οξειδίων αζώτου που προέρχονται από αεροπλάνα, και αν δεν σκοπεύει να το πράξει, εάν πρόκειται να υποβάλει μια τέτοιου είδους πρόταση;

Απάντηση του κ. Kinnock εξ ονόματος της Επιτροπής (24 Οκτωβρίου 1997)

Η Επιτροπή εργάζεται στενά με τα κράτη μέλη στο πλαίσιο του Διεθνούς Οργανισμού Πολιτικής Αεροπορίας (ICAO) για να προωθήσει τη θέσπιση αυστηρότερων, αλλά τεχνικώς εφικτών, παγκόσμιων προτύπων για τον περιορισμό των εκπομπών οξειδίων του αζώτου (ΝΟx) από τους κινητήρες αεροσκαφών. Ωστόσο, επειδή διαπιστώνει έλλειψη προόδου στον ανωτέρω οργανισμό, η Επιτροπή θα αποφασίσει σε σύντομο χρόνο κατά πόσο να προτείνει οδηγία με απάίτηση ουσιώδους περιστολής των εν λόγω εκπομπών σε σύγκριση με τα σήμερα ισχύοντα διεθνή πρότυπα.
ΓΡΑΠΤΗ ΕΡΩΤΗΣΗ E-2612/97 υποβολή: Graham Watson (ELDR) προς την Επιτροπή (1 Σεπτεμβρίου 1997)

Θέμα: Μέθοδοι βιολογικής γεωργίας

Ο κανονισμός για τη Βιολογική Κτηνοτροφία προβλέπει απαγόρευση περισσοτέρων από δύο μεθόδων αλλοπαθητικής θεραπείας ανά ζώο το χρόνο ή κατά τη διάρκεια της ζωής του. Πώς τεκμηριώνονται επιστημονικά οι προτάσεις της Επιτροπής;

Θα αποτρέπει με αποτελεσματικό τρόπο αυτή η τακτική τους αγρότες από τη χρησιμοποίηση φαρμάκων για την καταπολέμηση των σκουληκιών των προβάτων κατά την περίοδο γεννήσεων;

Απάντηση του κ. Fischler εξ ονόματος της Επιτροπής (6 Οκτωβρίου 1997)

Η πρόταση της Επιτροπής ((COM (96) 366 )) για τον κανονισμό του Συμβουλίου που συμπληρώνει, για τα ζωικά προϊόντα, τον κανονισμό (ΕΟΚ) αριθ. 2092/91 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής ((ΕΕ L 198 της 22.07.1991 )) προβλέπει απαγόρευση της πώλησης ζωικών προϊόντων που προέρχονται από ζώα τα οποία έχουν υποστεί περισσότερες από δύο φορές αγωγή με αλλοπαθητικά προϊόντα, εκτός της εφαρμοζόμενης για την καταπολέμηση των παρασίτων. Επομένως, αγωγή για τα παράσιτα (για παράδειγμα, σκουλήκια των προβάτων) δεν προβλέπεται από την εν λόγω διάταξη και, κατά συνέπεια, θα πρέπει να επιτρέπεται.

Στη βιολογική γεωργία, η υγεία των ζώων βασίζεται σε τρεις αρχές: επιλογή φυλών ανθεκτικών στις νόσους, χρησιμοποίηση βιολογικών ζωοτροφών και συνθήκες εκτατικής εκτροφής. Δεν υπάρχει αμφιβολία ότι τα προβλήματα που αφορούν ζωονόσους αντιμετωπίζονται ευκολότερα αν εφαρμόζονται οι ανωτέρω αρχές και αν η προσφυγή σε αλλοπαθητική αγωγή γίνεται μόνο κατ'εξαίρεση.

Τα επιστημονικά πορίσματα λαμβάνονται υπόψη κατά τη διατύπωση των κανόνων που εφαρμόζονται στη βιολογική γεωργία αλλά δεν έχουν πρωταρχική σημασία. Η βιολογική γεωργία αποτελεί παραγωγή ειδικού τύπου, που τυγχάνει ειδικής σήμανσης και εγγυάται προϊόντα συγκεκριμένης ποιότητας προκειμένου να ικανοποιήσει τις απαιτήσεις των καταναλωτών για ανάλογα προϊόντα.

Οι περιορισμοί που υφίστανται στον τομέα της βιολογικής κτηνοτροφίας, γενικότερα, και ιδιαίτερα εκείνοι που αφορούν στη χρησιμοποίηση αλλοπαθητικών φαρμακευτικών προϊόντων έχουν θεσπιστεί μετά από προσεκτική εξέταση των υφισταμένων πρακτικών βιολογικής γεωργίας στα κράτη μέλη και των προσδοκιών των καταναλωτών σχετικά με τις εν λόγω πρακτικές. Στο πλαίσιο αυτό, τα αλλοπαθητικά προϊόντα πρέπει να χρησιμοποιούνται μόνο όπου κρίνονται απολύτως απαραίτητα. Το Κοινοβούλιο εξέδωσε στη σύνοδο του Μαΐου 1997 τη γνώμη του σχετικά με την πρόταση της Επιτροπής, κατόπιν λεπτομερούς εξέτασης των προτεινόμενων προδιαγραφών παραγωγής, και επιβεβαίωσε τη βασική αρχή της περιορισμένης αγωγής.
ΓΡΑΠΤΗ ΕΡΩΤΗΣΗ P-3277/97 υποβολή: Elly Plooij-van Gorsel (ELDR) προς την Επιτροπή (13 Οκτωβρίου 1997)

Θέμα: Συμπληρωματικοί δασμοί εις βάρος ευρωπαίων εισαγωγέων υφασμάτων από το Μπαγκλαντές

Στο πλαίσιο του ΣΓΠ οι εισαγωγές από το Μπαγκλαντές με πιστοποιητικά προελεύσεως επιτρέπονται υπό ευνοϊκότερους όρους στην ευρωπαϊκή αγορά.

Αποδείχθηκε ότι όχι όλα τα χορηγηθέντα από τις αρχές πιστοποιητικά έχουν εκδοθεί δικαολογημένως. Για το λόγο αυτό το Μπαγκλαντές ακύρωσε με αναδρομική ισχύ 15000 πιστοποιητικά προελεύσεως, κατόπιν αιτήσεως της Επιτροπής. Η Επιτροπή επιθυμεί να επιβάλει συμπληρωματικούς εισαγωγικούς δασμούς για εισαγωγές που πραγματοποιήθηκαν κατά την περίοδο 94-96. Έτσι πολυάριθμοι ευρωπαίοι εισαγωγείς θα αντιμετωπίσουν μεγάλα οικονομικά προβλήματα.

1. Είναι της άποψης η Επιτροπή ότι οι αρχές του Μπαγκλαντές είναι επαρκώς ενημερωμένες για την σύνταξη πιστοποιητικών προελεύσεως; Εάν όχι, έχει άραγε προσφέρει η Επιτροπή αρκετή βοήθεια για την ορθή σύνταξή τους;

2. Από πότε είναι ενήμερη η Επιτροπή για τα τεχνικά προβλήματα σχετικά με τα πιστοποιητικά; Ενημέρωσε τότε αμέσως τους εισαγωγείς για την ύπαρξη των προβλημάτων αυτών;

3. Εάν όχι, για ποιο λόγο; Αναμένει άραγε η Επιτροπή από τους εισαγωγείς να ελέγχουν οι ίδιοι κατά πόσο είναι έγκυρα επίσημα πιστοποιητικά προελεύσεως που εκδίδονται από τις αρχές; Εάν ναι, με ποιον τρόπο μπορούν οι επιχειρηματίες να ελέγχουν;

4. Πιστεύει άραγε η Επιτροπή ότι δικαιολογείται η επιβολή συμπληρωματικών δασμών υπό το φως των άκυρων επισήμων πιστοποιητικών; Εάν ναι, θεωρεί η Επιτροπή ότι είναι δίκαιο τρία χρόνια μετά από την εισαγωγή να επιβάλει συμπληρωματικούς δασμούς;

5. Με ποιον τρόπο προτίθεται η Επιτροπή να αποφεύγει στο μέλλον παρόμοια προβλήματα;

Απάντηση του κ. Monti εξ ονόματος της Επιτροπής (18 Νοεμβρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-3035/97 υποβολή: Amedeo Amadeo (NI) προς την Επιτροπή (1 Οκτωβρίου 1997)

Θέμα: Επιβολή τελών στα βαρέα φορτηγά οχήματα

Λαμβάνοντας υπόψη την «Πρόταση Οδηγίας του Συμβουλίου σχετικά με την επιβολή τελών στα βαρέα φορτηγά οχήματα για τη χρήση ορισμένων έργων υποδομής» (έγγρ. COM(96) 0331 τελικό - 96/0182 SYN) ((ΕΕ C 59 της 26.2.1997, σελ. 9. )), μολονότι αναγνωρίζουμε ότι τα διόδια αντιπροσωπεύουν εφαρμογή της αρχής της εδαφικότητας, διαπιστώνουμε ότι ο συνδυασμός των διοδίων με τα τέλη κυκλοφορίας των οχημάτων και τις εισφορές συνιστά διπλή φορολόγηση.

Προς τούτο, ζητούμε την άρση, μακροπρόθεσμα, των διοδίων. Οι καινοτομίες στην τεχνολογία, ιδίως σε ό,τι αφορά την ηλεκτρονική είσπραξη τελών, είναι σε θέση να επιτρέψουν την πρόληψη της διπλής φορολόγησης και, παράλληλα, συμβάλλουν στο να ρέει καλύτερα η κυκλοφορία.

Απάντηση του κ. Kinnock εξ ονόματος της Επιτροπής (7 Νοεμβρίου 1997)

Η Επιτροπή θεωρεί ότι η φύση και οι στόχοι των ειδικών φόρων κατανάλωσης καυσίμων, των τελών κυκλοφορίας οχημάτων και των διοδίων είναι διαφορετική. Για το λόγο αυτό δεν αποδέχεται τον ισχυρισμό ότι η ταυτόχρονη εφαρμογή τους συνιστά διπλή φορολόγηση.

Επιπλέον, η Επιτροπή θεωρεί ότι τα διόδια τα οποία συναρτώνται άμεσα με το κόστος που προκαλείται από τα οχήματα όταν και όπου πράγματι κυκλοφορούν, αποτελούν το κατάλληλο μέσο χρέωσης που πρέπει να χρησιμοποιείται για την επίτευξη αποτελεσματικού συστήματος μεταφορών. Αναμένεται ότι θα συμβάλλει περαιτέρω στη βελτίωση του συστήματος μεταφορών συνολικώς η εφαρμογή προηγμένης τεχνολογίας για την χρήση του οδικού συστήματος που καθιστά δυνατή την πληρωμή χωρίς να χρειάζεται να επιβραδύνουν ή να σταματούν τα οχήματα και προσφέρει τη δυνατότητα διαφοροποίησης των επιβαλλομένων τελών με βάσει το πραγματικό κόστος.
ΓΡΑΠΤΗ ΕΡΩΤΗΣΗ E-2336/97 υποβολή: Alexandros Alavanos (GUE/NGL) προς την Επιτροπή (7 Iουλίου 1997)

Θέμα: Παραβίαση των ατομικών ελευθεριών και δικαιωμάτων του πολίτη από την εφαρμογή των Συμφωνιών της Σένγκεν

Σε ψήφισμα που ενέκρινε το Ευρωπαϊκό Κοινοβούλιο στις 11.3.1997 ((Πρακτικά της 11.3.1997, Μέρος ΙΙ, σελ. 11. )), σε πολλά σημεία επισημαίνεται ότι η εφαρμογή των διατάξεων της Συμφωνίας Σένγκεν παραβιάζει τα ατομικά και πολιτικά δικαιώματα, περιορίζει την μετανάστευση και την διακίνηση, εντός της Ένωσης, πολιτών τρίτων χωρών που διαμένουν νόμιμα στην Ευρωπαϊκή Ένωση, και διαπιστώνει ότι από την λειτουργία του SIS παραβιάζονται οι ατομικές ελευθερίες του πολίτη και ο ιδιωτικός του βίος με αποκορύφωμα μέχρι και την σύλληψη αθώων που καταχωρήθηκαν χωρίς λόγο στο SIS. Παράλληλα μεγάλη ανησυχία προκαλεί το γεγονός ότι η εφαρμογή της Συμφωνίας αυτής δεν υπόκειται σε κανένα κοινοβουλευτικό ή δικαστικό έλεγχο.

Ερωτάται η Επιτροπή ποιά είναι η απάντησή της στο εν λόγω ψήφισμα του Ευρωπαϊκού Κοινοβουλίου και τί μέτρα θα πάρει για την προστασία των ατομικών και πολιτικών δικαιωμάτων των πολιτών στην Ευρωπαϊκή Ένωση;

Απάντηση του κ. Monti εξ ονόματος της Επιτροπής (22 Οκτωβρίου 1997)

Το Αξιότιμο Μέλος του Κοινοβουλίου παρακαλείται να ανατρέξει στην παρέμβαση που έκανε η Επιτροπή κατά τη διάρκεια συζήτησης σχετικά με το σχέδιο ψηφίσματος για την εφαρμογή και το μέλλον των Συμφωνιών Σένγκεν στη σύνοδο του Κοινοβουλίου το Μάρτιο του 1997 ((Συζητήσεις του Κοινοβουλίου (Μάρτιο 1997). )).
ΓΡΑΠΤΗ ΕΡΩΤΗΣΗ E-1773/97 υποβολή: Werner Langen (PPE) προς την Επιτροπή (27 Μαΐου 1997)

Θέμα: Κοινοτικοί πόροι που διοχετεύθηκαν από το 1994 στην Ρηνανία-Παλατινάτο

Μέσω ποίων προγραμμάτων και ταμείων και μέχρι ποίου ύψους διατέθηκαν πόροι της Κοινότητας στην Ρηνανία-Παλατινάτο:

1. για την ενίσχυση της απασχόλησης και την καταπολέμηση της ανεργίας μακράς διαρκείας;

α) από το Ευρωπαϊκό Ταμείο Περιφερειακής Ανάπτυξης;

β) από το Ευρωπαϊκό Κοινωνικό Ταμείο;

γ) από το ΕΓΤΠΕ και άλλα κονδύλια της Ευρωπαϊκής Ένωσης;

2. για επιδοτήσεις στον τομέα της έρευνας και της ανάπτυξης;

α)στον τομέα της τριτοβάθμιας εκπαίδευσης;

β) στον τομέα της ιδιωτικής οικονομίας;

3. για την ενίσχυση των σχέσεων και του εμπορίου με χώρες της Κεντρικής και Ανατολικής Ευρώπης;

4. από τα προγράμματα στον τομέα της ενέργειας και του περιβάλλοντος;

5. από τα προγράμματα στον τομέα της νεολαίας;

6. από τα προγράμματα στον τομέα της εκπαίδευσης;

7. για προγράμματα υπέρ των γυναικών;

8. για πολιτιστικά προγράμματα;

9. Πώς αξιολογεί η ΕΕ την επιτυχία των μέτρων;

Συμπληρωματική απάντηση του κ. Santer εξ ονόματος της Επιτροπής (7 Νοεμβρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-2892/97 υποβολή: Glyn Ford (PSE) προς την Επιτροπή (17 Σεπτεμβρίου 1997)

Θέμα: Εναρμόνιση των βιταμινών και των συμπληρωμάτων υγείας

Αντιλαμβάνεται η Επιτροπή ότι τα σχέδια για εναρμόνιση των βιταμινών και των συμπληρωμάτων για τη βελτίωση της υγείας είναι πιθανό να συντελέσουν στον περιορισμό του ποσοστού των βιταμινών που περιέχονται στα συμπληρώματα αυτά;

Συμφωνεί η Επιτροπή με το γεγονός ότι υψηλές δόσεις βιταμινών έχουν σε ορισμένες περιπτώσεις βελτιώσει σημαντικά την υγεία του ασθενούς;

Απάντηση του κ. Bangemann εξ ονόματος της Επιτροπής (15 Οκτωβρίου 1997)

Ένα έγγραφο εργασίας για την προσθήκη βιταμινών και μετάλλων στα τρόφιμα και στα συμπληρώματα τροφίμων, το οποίο συνέταξε η Επιτροπή, δημοσιοποιήθηκε, και αποστέλλεται απευθείας στο αξιότιμο μέλος του Κοινοβουλίου και στην γραμματεία του Κοινοβουλίου. Το έγγραφο θέτει επί τάπητος σειρά ζητημάτων και προτείνει την αποστολή σχολίων μέχρι την 30ή Σεπτεμβρίου 1997. η Επιτροπή θα εξετάσει προσεκτικά τα σχόλια που της περιήλθαν, προτού λάβει οιαδήποτε μέτρα προς την κατεύθυνση της εναρμόνισης. Στη φάση αυτή, η Επιτροπή δεν μπορεί να προβλέψει τα αποτελέσματα μιας ενδεχόμενης εναρμόνισης σε επιμέρους ζητήματα όπως είναι η περιεκτικότητα σε βιταμίνες.

Η Επιτροπή θα εξετάσει τα δοσοεξαρτώμενα οφέλη των βιταμινών για την υγεία των καταναλωτών, με βάση γενικώς αποδεκτά επιστημονικά στοιχεία.
ΓΡΑΠΤΗ ΕΡΩΤΗΣΗ E-2039/97 υποβολή: Bernhard Rapkay (PSE) προς την Επιτροπή (13 Iουνίου 1997)

Θέμα: Διάθεση κοινοτικών κονδυλίων στην ανατολική περιοχή του Ρουρ (στις πόλεις Dortmund και Hamm, και την επαρχία Unna)

Τι ύψους πιστώσεις της Ευρωπαϊκής ώνωσης εισέρρευσαν το 1995 και το 1996 στην ανατολική περιοχή του Ρουρ, από:

1. το Ευρωπαϊκό Ταμείο Περιφερειακής Ανάπτυξης (ΕΤΠΑ);

2. το Ευρωπαϊκό Κοινωνικό Ταμείο (ΕΚΤ);

3. τα ερευνητικά προγράμματα της ΕΕ;

4. τα προγράμματα κατάρτισης της ΕΕ;

5. τα προγράμματα της ΕΕ για τη νεότητα;

6. τα προγράμματα της ΕΕ στον τομέα του περιβάλλοντος;;

7. τα προγράμματα της ΕΕ στον τομέα της ενέργειας;

8. άλλα προγράμματα της ΕΕ;

και για ποια μέτρα.

Συμπληρωματική απάντηση του κ. Santer εξ ονόματος της Επιτροπής (13 Νοεμβρίου 1997)

Ως συμλήρωμα στην απάντησή της της 3 Ιουλίου 1997 ((EE C 391, 23.12.1997, sel. 151. )), η Επιτροπή είναι σήμερα σε θέση να ανακοινώσει τις ακόλουθες πληροφορίες.

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-2855/97 υποβολή: Ria Oomen-Ruijten (PPE) και Raphaλl Chanterie (PPE) προς την Επιτροπή (11 Σεπτεμβρίου 1997)

Θέμα: Ομοιοπαθητικά φάρμακα

1. Ποιά η θέση της Επιτροπής όσον αφορά την αξιολόγηση των οδηγιών (ΕΚ) 92/73 ((ΕΕ L 297 της 13.10.1992, σελ. 8 )) και 92/74 ((ΕΕ L 297 της 13.10.1992, σελ. 12 )) σχετικά με την καταχώριση των ομοιοπαθητικών φαρμάκων;

2. Αληθεύει ότι ο στόχος των οδηγιών αυτών - η εναρμόνιση των ομοιοπαθητικών φαρμάκων στην ΕΕ - δεν έχει επιτευχθεί λόγω μη ορθής ή συνεπούς εφαρμογής τους στα κράτη μέλη;

3. Έχει πραγματοποιηθεί έκθεση αξιολόγησης και, εάν ναι, θα τη διαβιβάσει η Επιτροπή στο Κοινοβούλιο;

4. Θα προτείνει η Επιτροπή, βάσει της αξιολόγησης, την τροποποίηση της νομοθεσίας και, εάν ναι, πότε;

5. Ποιά είναι τα κυριότερα σημεία στα οποία θα πρέπει ενδεχομένως να αλλάξει η νομοθεσία;

Απάντηση του κ. Bangemann εξ ονόματος της Επιτροπής (29 Σεπτεμβρίου 1997)

Στις 14 Ιουλίου 1997, η Επιτροπή διαβίβασε στο Ευρωπαϊκό Κοινοβούλιο και στο Συμβούλιο την έκθεσή της σχετικά με την εφαρμογή των οδηγιών 92/73/ΕΟΚ και 92/74/ΕΟΚ περί των ομοιοπαθητικών φαρμάκων ((COM(97) 362 τελικό. )).

Όλα τα ερωτήματα που θέτουν τα Αξιότιμα Μέλη του Κοινοβουλίου βρίσκουν απάντηση στην εν λόγω έκθεση η οποία, στα συμπεράσματά της, καλεί το Κοινοβούλιο και το Συμβούλιο να εκφράσουν τις απόψεις τους για τα συγκεκριμένα προβλήματα που τίθενται στην έκθεση, και να εξετάσουν το κατά πόσον θα ήταν σκόπιμο να επιφερθούν ορισμένες τροποποιήσεις στις οδηγίες για τα ομοιοπαθητικά φάρμακα.
ΓΡΑΠΤΗ ΕΡΩΤΗΣΗ E-2655/97 υποβολή: Patricia McKenna (V) προς την Επιτροπή (1 Σεπτεμβρίου 1997)

Θέμα: Κοινοτική υποστήριξη στις ανανεώσιμες πηγές ενέργειας

Στις 27 Ιουνίου 1997 το Συμβούλιο ενέκρινε ψήφισμα για τις ανανεώσιμες πηγές ενέργειας ((ΕΕ C 210 της 11.7.1997, σελ. 1. )). Δήλωσε ότι οι ανανεώσιμες πηγές ενέργειας είναι σημαντικές για την καταπολέμηση των επιπτώσεων των κλιματικών μεταβολών, για τη διασφάλιση του εφοδιασμού σε ενέργεια στο μέλλον, για τη δημιουργία θέσεων εργασίας και την ενίσχυση της οικονομικής δομής των απομονωμένων περιφερειών.

Ανέφερε επίσης ότι «προκειμένου να τονωθεί η αγορά των ανανεώσιμων πηγών ενέργειας, μπορούν να θεσπιστούν τα κατάλληλα ρυθμιστικά μέτρα που θα ενθαρρύνουν τους συμμετέχοντες στην αγορά να αγοράζουν ενέργεια παραγόμενη από ανανεώσιμες πηγές».

Πρόκειται η Επιτροπή να αναφέρει τις λεπτομέρειες τυχόν σχεδίων της να εισάγάγει τέτοια ρυθμιστικά μέτρα κατ' εφαρμογή αυτού του ψηφίσματος;

Απάντηση του κ. Παπουτσή εξ ονόματος της Επιτροπής (1 Οκτωβρίου 1997)

Το ψήφισμα του Συμβουλίου ((EE C 210 της 11.7.1997. )) στο οποίο αναφέρεται το Αξιότιμο Μέλος του Κοινοβουλίου αφορά την Πράσινη Βίβλο για μία κοινοτική στρατηγική με τίτλο «Ενέργεια για το μέλλον: οι ανανεώσιμες πηγές ενεργείας» ((Έγγραφο COM(96) 576. )). Στην ανακοίνωση αυτή εξετάζονται επίσης ορισμένα κανονιστικά μέτρα τα οποία θα μπορούσαν να θεσπιστούν προκειμένου να ενθαρρυνθούν οι επιχειρήσεις στην αγορά ενέργειας που παράγεται από ανανεώσιμες πηγές. Τα μέτρα που η Επιτροπή σκοπεύει όντως να επιλέξει θα αποτελέσουν το αντικείμενο της Λευκής Βίβλου και του σχεδίου δράσεως σχετικά με τις ανανεώσιμες πηγές ενεργείας, που η Επιτροπή θα παρουσιάσει πριν τα τέλη του τρέχοντος έτους.
ΓΡΑΠΤΗ ΕΡΩΤΗΣΗ E-2988/97 υποβολή: Nikitas Kaklamanis (UPE) προς την Επιτροπή (1 Οκτωβρίου 1997)

Θέμα: Έκθεση της Ευρωπαϊκής Επιτροπής για τα ευρωπαϊκά λιμάνια

Κατά τη διάρκεια των διαβουλεύσεων του Ευρωπαϊκού Κοινοβουλίου με την Ευρωπαϊκή Επιτροπή και το Συμβούλιο σχετικά με τα Διευρωπαϊκά Δίκτυα Μεταφορών, υπήρξε η ρητή δέσμευση της Επιτροπής ότι θα συντάξει και θα προωθήσει στις αρχές του 1997 στο Ευρωπαϊκό Κοινοβούλιο, έκθεση σχετικά με μέτρα δράσης για την ανάπτυξη των ευρωπαϊκών λιμανιών.

Θα ήθελα να πληροφορηθώ από την Ευρωπαϊκή Επιτροπή αν έχει συνταχθεί το έγγραφο αυτό, καθώς και το πότε θα δοθεί στο Ευρωπαϊκό Κοινοβούλιο.

Απάντηση του κ. Kinnock εξ ονόματος της Επιτροπής (4 Νοεμβρίου 1997)

Κατά την υιοθέτηση των κοινοτικών κατευθυντήριων γραμμών για την ανάπτυξη του διευρωπαϊκού δικτύου μεταφορών, η Επιτροπή συμφώνησε να υποβάλει το 1997 έκθεση και, εφόσον κρίνει σκόπιμο, πρόταση για λιμενικά έργα με τη χρήση φιλοσοφίας παρόμοιας προς εκείνη που ίσχυσε για τους αερολιμένες.

Η Επιτροπή εκπονεί τώρα την έκθεση αυτή, που ελπίζει να υποβάλει στο Κοινοβούλιο και στο Συμβούλιο πριν από τα τέλη του 1997.
ΓΡΑΠΤΗ ΕΡΩΤΗΣΗ E-3163/97 υποβολή: Concepciσ Ferrer (PPE) προς την Επιτροπή (13 Οκτωβρίου 1997)

Θέμα: Πρόγραμμα Εύραθλον

Η Ευρωπαϊκή Επιτροπή ανακοίνωσε τον παρελθόντα Απρίλιο τη διάθεση ποσού ύψους 1,7 εκατ. Ecu για τη χρηματοδότηση 174 σχεδίων στο πλαίσιο του προγράμματος Εύραθλον για τον αθλητισμό. Τα επιλεγέντα σχέδια αφορούν ευρύ φάσμα αθλητικών δραστηριοτήτων που ποικίλλουν από την ξιφασκία ως την πτώση με αλεξίπτωτο, ενώ η αθλητική δραστηριότητα που επαναλαμβάνεται πολλές φορές ανάμεσα στα 174 αυτά σχέδια είναι το ποδόσφαιρο.

Έχοντας υπόψη ότι ένας από τους στόχους του προγράμματος Εύραθλον για τον αθλητισμό είναι η ενθάρρυνση των αθλητικών ανταλλαγών μεταξύ πολιτών της ΕΕ καθώς και η κατ' αυτόν τον τρόπον προώθηση του ευρωπαϊκού πνεύματος, ερωτούμε:

Μπορεί η Επιτροπή να μας πει πόσα από τα σχέδια που αποβλέπουν στην προώθηση του αθλητισμού μεταξύ ατόμων με κάποιο είδος αναπηρίας; Μπορεί επίσης η Επιτροπή να μας πει πόσα από το συνολικό αριθμό των σχεδίων που υποβλήθηκαν (657) είχαν ως στόχο την προώθηση του αθλητισμού μεταξύ ατόμων με αναπηρίες;

Απάντηση του κ. Oreja εξ ονόματος της Επιτροπής (6 Νοεμβρίου 1997)

Ο προϋπολογισμός «αθλητισμός» τον οποίο διαχειρίζεται η Επιτροπή, προβλέπει ένα μέρος που προορίζεται για το πρόγραμμα Εύραθλον, ενώ ένα άλλο μέρος είναι αφιερωμένο στη χρηματοδότηση αθλητικών δραστηριοτήτων για άτομα με ειδικές ανάγκες.

Στο πλαίσιο του εν λόγω ειδικού προγράμματος για άτομα με ειδικές ανάγκες, η Επιτροπή έλαβε, το 1997, 126 αιτήσεις επιχορήγησης, από τις οποίες 72 πρόκειται να λάβουν ενίσχυση από την Επιτροπή προβλεπόμενου συνολικού ύψους 1 εκατομμυρίου ECU.